OpenLLM-France/wikimedia huggingface dataset:
# Celadont (color)

El celadont és un pigment de color verd mar pàl·lid. El terme prové del francès 'Céladon,' un personatge de L'Astrée (una novel·la d'Honoré d'Urfé), celadont també es refereix a un tipus de ceràmica, la terrissa celadont, que duu un esmalt del mateix color i que és originària de la Xina. La composició química del celadont està formada per una mescla d'òxid de crom, groc de cadmi i blanc de titani-zinc. Va ser molt utilitzat en l'art coreà.
Una mostra del color celadont:

## Referències

* ↑ Shorter Oxford English Dictionary, 5th edition, Oxford University Press, (2002)

## Vegeu també

* Llista de colors
* Celadont de Longquan

## Enllaços externs

* Celadon Definition at Google.com
* Celadon Definition at Answers.com
# Escrignelles

Escrignelles és un municipi francès, situat al departament del Loiret i a la regió de Centre – Vall del Loira. L'any 2007 tenia 72 habitants.

## Demografia
### Població

El 2007 la població de fet d'Escrignelles era de 72 persones. Hi havia 36 famílies, de les quals 12 eren unipersonals (12 dones vivint soles i 12 dones vivint soles), 16 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 45 habitatges, 33 eren l'habitatge principal de la família i 12 eren segones residències. 44 eren cases i 1 era un apartament. Dels 33 habitatges principals, 18 estaven ocupats pels seus propietaris, 10 estaven llogats i ocupats pels llogaters i 5 estaven cedits a títol gratuït; 1 tenia dues cambres, 6 en tenien tres, 10 en tenien quatre i 16 en tenien cinc o més. 29 habitatges disposaven pel capbaix d'una plaça de pàrquing. A 18 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Escrignelles el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 12 | 30 a 34 | 12 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 4 | 5 a 9 | 8 |
| 8 | 0 a 4 | 4 |

## Economia

El 2007 la població en edat de treballar era de 52 persones, 41 eren actives i 11 eren inactives. Les 41 persones actives estaven ocupades(21 homes i 20 dones).. De les 11 persones inactives 2 estaven jubilades, 4 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de comerç i reparació d'automòbils.
L'any 2000 a Escrignelles hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Escrignelles a l'INSEE.
* Évolution et structure de la population Fitxa amb el detall de dades d'Escrignelles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Puig-arnau

Puig-arnau és el nom dels següents llocs:
* Puig-arnau (Odèn), masia de Canalda (municipi d'Odèn a la comarca del Solsonès).
* Puig-arnau (Sant Miquel Sesperxes), masia del terme municipal de Sant Martí de Centelles, a la comarca d'Osona
* Serra de Puig-arnau, serra al municipi de Sant Martí de Centelles, comarca d'Osona
* Rasa de Puig-arnau, afluent per la dreta de la rasa de Coll de Jou
# Turdina estriada

La turdina estriada (Kenopia striata) és un ocell de la família dels pel·lorneids (Pellorneidae) i únic del gènere Kenopia G.R. Gray, 1869.

## Hàbitat i distribució

Habita el sotabosc de la selva pantanosa de les terres baixes al sud de Tailàndia, Malaia, est de Sumatra i Borneo.

## Referències

* ↑ «Turdina estriada». Cercaterm. TERMCAT, Centre de Terminologia. Rev. 20/12/2021(català)
# Tour de Flandes 1973

El Tour de Flandes 1973 va ser la 57a edició del Tour de Flandes. La cursa es disputà l'1 d'abril de 1973, amb inici a Gant i final a Merelbeke després d'un recorregut de 260 quilòmetres. El belga Eric Leman guanyà per segon any consecutiu, aconseguint la seva tercera i darrera victòria en la prova. Leman s'imposà en l'esprint final als belgues Freddy Maertens, Eddy Merckx i Willy de Geest.

## Classificació final

| | Ciclista | Equip | Temps |
| 1 | Eric Leman (BEL) | Peugeot-BP-Michelin | 6h 17' 00" |
| 2 | Freddy Maertens (BEL) | Flandria-Shimano-Carpenter | m. t. |
| 3 | Eddy Merckx (BEL) | Molteni | m. t. |
| 4 | Willy de Geest (BEL) | Rokado | m. t. |
| 5 | Joop Zoetemelk (NED) | Gitane-Frigecreme | + 45" |
| 6 | Walter Godefroot (BEL) | Flandria-Shimano-Carpenter | + 51" |
| 7 | Frans Verbeeck (BEL) | Watney-Maes | m. t. |
| 8 | Herman van Springel (BEL) | Rokado | m. t. |
| 9 | Patrick Sercu (BEL) | Brooklyn | m. t. |
| 10 | Willy In't Ven (BEL) | Molteni | + 1' 23" |

## Referències

* ↑ «Nutrida inscripción en la Vuelta a Flandes». Mundo deportivo, 01-04-1973.
* ↑ «Tercer título en cuatro años del belga Leman». Mundo deportivo, 02-04-1973.
* ↑ Resultats a Sitio de ciclismo
* ↑ Resultats a les-sports.info

## Enllaços externs

* Web oficial
# Euricles (metge)

Euricles (en llatí Eurycles, en grec antic Εὐρυκλῆς) va ser un metge o potser un gramàtic grec que va viure al segle i aC o una mica després, al que menciona Erotià. Va escriure un comentari sobre Hipòcrates anomenat De Articulis, que s'ha perdut.

## Referències

* ↑ W.A.G., Eurycles a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 109
# Lanrivain

Lanrivain (en bretó Larruen) és un municipi francès, situat a la regió de Bretanya, al departament de Costes del Nord. L'any 1999 tenia 524 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 804 | 882 | 761 | 638 | 510 | 524 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | René Le Pré | |
# Escriboni Pròcul

Escriboni Pròcul (llatí: Scribonius Proculus) va ser un magistrat romà.
Va ser governador cap a la meitat del segle i, d'una de les províncies de Germània mentre el seu germà Escriboni Rufus governava l'altra. Els dos germans es van distingir per la seva riquesa, i es donaven suport un a l'altre.
Neró els va cridar a Grècia i els va fer detenir, acusant-los de conspirar. Com que no se'ls va donar opció a defensar-se es van suïcidar. Tàcit els anomena els "Scribonii fratres". La denuncia a Neró hauria estat feta per Pacci Africà (Pactius Africanus).
Eren probablement fills d'Escriboni Pròcul, un senador en temps de Calígula, que un dia va saludar a Protògenes, un instrument de les crueltats de l'emperador, i aquest li va contestar: "Com és que una persona que odia tant a l'emperador, gosa saludar al seu servidor?".

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 541.
# Rad-net Rose Team

El Rad-net Rose Team (codi UCI: RNR) és un equip ciclista alemany, de ciclisme en ruta de categoria continental des del 2013.

## Principals resultats

* Volta al Marroc: Stefan Schumacher (2016)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Composició de l'equip

2016 :
2017 :

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2013 | 18è | Lucas Liss (169è) |
| 2014 | 26è | Emanuel Buchmann (201è) |
UCI Àsia Tour
| Temporada | Classificació per equips | Millor ciclista en la classificació individual |
| 2016 | 15è | Pascal Ackermann (45è) |
UCI Europa Tour
| Temporada | Classificació per equips | Millor ciclista en la classificació individual |
| 2013 | 92è | Theo Reinhardt (248è) |
| 2014 | 94è | Emanuel Buchmann (307è) |
| 2015 | 66è | Pascal Ackermann (239è) |
| 2016 | 50è | Pascal Ackermann (103è) |
| 2017 | 101è | Konrad Geßner (535è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles i resultats a firstcycling.com
* Plantilles a procyclingstats.com
* Plantilles i resultats a cyclebase.nl
# Uleml

Uleml (en rus: Улемль) és un poble de l'óblast de Kaluga, a Rússia, que en el cens del 2010 tenia 13 habitants, pertany al districte de Jizdra.

## Referències

* ↑ Населенные места Российской империи в 500 и более жителей с указанием всего наличного в них населения и числа жителей преобладающих вероисповеданий, по данным первой всеобщей переписи населения 1897 г..
# La gran odalisca

La gran odalisca (en francès La Grande Odalisque) és una pintura a l'oli realitzada per Jean Auguste Dominique Ingres el 1814 que mostra una odalisca o concubina. Els contemporanis d'Ingres consideraren l'obra com un trencament de l'autor respecte el neoclassicisme cap a un romanticisme exòtic. L'obra produí una gran crítica quan es mostrà per primer cop. Se la coneix per unes proporcions elongades i la manca de realisme anatòmic.
La pintura és propietat del Museu del Louvre de París, que la comprà el 1899.
# Kurt Kuhnke

Kurt Kuhnke (Szczecin, 30 d'abril de 1910 - Brunsvic, 8 de febrer de 1969) va ser un pilot de curses automobilístiques alemany que va arribar a disputar curses de Fórmula 1.
Kuhnke va néixer el 30 d'abril del 1910 a Szczecin, Polònia i va morir el 8 de febrer del 1969 a Braunschweig, Alemanya.

## A la F1

Kurt Kuhnke va debutar a la sisena cursa de la temporada 1962 (la tretzena temporada de la història) del campionat del món de la Fórmula 1, disputant el 5 d'agost del 1962 el GP d'Alemanya al circuit de Nürburgring, encara que no va poder classificar-se per córrer la cursa.
Va participar en dues proves puntuables pel campionat de la F1, no aconseguint classificar-se per disputar la cursa en cap de les ocasions i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1962 | Kurt Kuhnke | Lotus | Borgward | HOL | MON | BEL | FRA | GBR | ALE NVS | ITA | USA | SUD | | - | 0 |
| 1963 | Kurt Kuhnke | Lotus | Borgward | MON | BEL | HOL | FRA | GBR | ALE NVQ | ITA | USA | MEX | SUD | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# LMG

LMG té els següents significats:
* La mà de guido, editorial de música i discogràfica amb seu a Sabadell, al Vallès Occidental
* Societat Lise-Meitner (del seu nom en alemany Lise-Meitner-Gesellschaft), associació per la igualtat de gènere en les ciències, d'Alemanya
* Laboratori de Microbiologia de Gant, laboratori de la Universitat de Gant especialitzat en bacteris
* Metralladora lleugera (del seu nom en anglès Light Machine Gun), metralladora dissenyada per a ser usada per un únic soldat
# LMJ

LMJ té els següents significats:
* Liceo Mexicano Japonés, col·legi japonès internacional ubicat a la Ciutat de Mèxic
* Laser Mégajoule, projecte de fusió de confinament inercial desenvolupat per França
* Leonardo Music Journal, revista acadèmica especialitzada en música contemporània
# La Maredeueta

La Maredeueta és una cançó composta en la segona dècada del segle xx per Manuel Penella, amb lletra de José Santonja, per a la cantant valenciana Concha Piquer. El tema principal de la peça és la devoció popular per la Mare de Déu dels Desemparats, patrona de la ciutat de València, interpretada a través d'una tràgica història d'amor.
Es tracta d'una de les cançons més populars de Concha Piquer, sobretot entre la població valenciana, i l'única de l'artista en la qual, per boca del seu protagonista, es fa servir parcialment el valencià. Pel contingut de la lletra, considerada sacrílega per l'Església catòlica, la cançó va arribar a estar censurada durant l'època franquista.

## Lletra

La cançó narra la passió d'un humil escultor que, enamorat d'una jove de l'horta valenciana, la Vicenteta, decideix plasmar la bellesa de la seua amant en una de les seues escultures religioses: «Xiqueta, xiqueta meua, jo ta imatge vull copiar. Seràs la Maredeueta. La Maredeueta més volguda i boniqueta que es venera en el altar». D'esta manera, el rostre de la Vicenteta es converteix en el de la imatge sagrada de la Mare de Déu adorada pel poble. En eixir en processó per primera vegada, els assistents hi reconeixen la fesomia de la Vicenteta: «Mireu a la Vicenteta, més igual no pot estar. Ella és la Maredeueta. La Maredeuta més volguda i boniqueta que es venera en el altar». Este fet ompli l'artista d'una gran alegria.
Un dia, però, la Vicenteta se'n va amb un altre home i abandona per sempre la seua barraca. L'enamorat es queda tan trist que el mateix any, en eixir la seua Verge en la processó, recordant el seu desengany i la seua traïció, insulta la imatge i intenta destrossar-la. La processó s'atura i l'artista, rendit i humiliat, cau de genolls davant la imatge. Llavors, sense veure-la ja com a representació de la Vicenteta, sinó com la Mare de Déu, es dirigeix humilment a ella per demanar-li que li torne la seua estimada: «Oh, santa Meredeueta, no me faces desgraciat. Torna'm la meua xiqueta. La meua xiqueta, que té la teua careta, Mare dels Desemparats».

## Versions

A banda de Concha Piquer, la cançó ha sigut interpretada per artistes com Julita Díaz, Antonio Vargas, Rafael Conde (El Titi), Francisco, Noelia Zanón i Concha Márquez Piquer (filla de Concha Piquer).

## Referències

* ↑ Brines, Rafael «Setenta años sin el maestro Penella» (en castellà). Levante-EMV, 19-10-2009.
* ↑ «Muere en Valencia Rafael Conde, 'El Titi'». El País, 20-08-2002 [Consulta: 23 febrer 2012].
* ↑ «Pablo Alborán, Sergio Dalma y Tamara volverán el Nou d'Octubre a Levante TV» (en castellà). Levante-EMV, 07-10-2011.

## Enllaços externs

* Concha Piquer: La Maredeueta Arxivat 2016-03-03 a Wayback Machine., Goear.
# Les Super-4

Les Super-4 (títol original en anglès, Supa Team 4) és una sèrie de televisió animada de superherois de Zàmbia de Netflix. Es va estrenar el 20 de juliol de 2023 amb doblatge i subtítols en català. La segona temporada es va estrenar el 21 de desembre del mateix any. Cada temporada compta de vuit episodis.

## Sinopsi

Les Super-4 segueix la història de "quatre adolescents superheroïnes, que viuen en un escenari alternatiu futurista de Lusaka, Zàmbia. Més tard són reclutades per un agent secret retirat, per a ajudar a salvar el món".

## Producció

El 16 d'abril de 2019, es va anunciar que Netflix li havia donat a la producció una comanda de sèrie per a una primera temporada. La sèrie va ser creada per Malenga Mulendema, qui és acreditada com a productora executiva i guionista. Les companyies de producció involucrades en la sèrie són Triggerfish Animation Studios i CAKE.

## Referències

* ↑ "Netflix Announces First Original African Animated Series Mama K's Team 4". Nota de premsa.
* 1 2 Milligan, Mercedes. «'Miraculous' Movie Joins Sizzling Netflix Family Summer Slate! (New Dates, Images)», 17-05-2023. [Consulta: 17 maig 2023].
* ↑ Milligan, Mercedes. «Netflix Kids Dates Adam Sandler Movie 'Leo,' 'Magician's Elephant' & More for 2023», 18-01-2023. [Consulta: 18 gener 2023].
* ↑ Whittock, Jesse. «'Supa Team 4' Trailer: First Look At Netflix's Debut African Animation Series», 29-06-2023. [Consulta: 29 juny 2023].
* ↑ «Netflix Greenlights First African Animated Series» (en anglès). Essence, 16-04-2019. [Consulta: 10 gener 2021].
* 1 2 «NETFLIX ANNOUNCES FIRST ORIGINAL AFRICAN ANIMATED SERIES MAMA K'S TEAM 4» (en anglès). About Netflix, 16-04-2019. [Consulta: 10 gener 2021].
* ↑ «Netflix Orders Animated African Superhero Saga, ‘Mama K’s Team 4’» (en anglès). Deadline Hollywood, 19-04-2019. [Consulta: 10 gener 2021].
* ↑ «Mama K's Team 4: Netflix to launch African girl superhero cartoon» (en anglès). BBC, 19-04-2019. [Consulta: 10 gener 2021].
* ↑ «Netflix Picks Up Its First Animated Series From Africa, ‘Mama K’s Team 4’» (en anglès). Variety, 16-04-2019. [Consulta: 10 gener 2021].
# Les Supernenes

Les Supernenes (en anglès, The Powerpuff Girls) són les protagonistes d'una sèrie televisiva d'animació homònima. La sèrie, creada per Craig McCracken, va estrenar-se als Estats Units el 18 de novembre de 1998. Al començament la va produir Hanna-Barbera Inc., però quan aquesta companyia la va comprar Cartoon Network Studios la va passar a produir aquesta última.
També se'n va fer una pel·lícula de dibuixos animats al cinema amb els seus personatges i anomenada Les Supernenes, que es va estrenar als Estats Units el 2002. Estan inspirades, entre d'altres, en l'anime japonès i en Batman.

## Argument

Als afores de la ciutat de Townsville, un científic obsessionat, el Professor Utoni, fa experiments per crear una nena perfecta segons els seus gustos i adoptar-la. El professor té també un mico, que voltava pel laboratori al moment de l'experiment i, per accident, i aboca una substància, la substància X, a la fórmula superespecial i desconeguda que el Professor havia ideat. L'accident provoca una explosió que fa que el mico es torni superfort, superintel·ligent i dolent i, sobretot, que en comptes d'una nena n'apareguin tres: una rossa, una pelroja i una altra morena, que a més tindran poders especials: les supernenes.

## Personatges

* Professor Utoni, el pare de les supernenes
* Senyoreta Keane, és la mestra de l'escola a la que van les supernenes
* Mico, el major enemic de les supernenes
* Bombolleta, té dues cues rosses i vesteix de blau. És la més infantil, dorm amb la seva joguina preferida i pot parlar amb els animals. Habitualment és la més tranquil·la i equilibrada, però les rares vegades en què s'enfada és molt pitjor que la seva germana Cactus. Li agrada molt llegir mangas i també dibuixar i pintar, té una enorme imaginació, i a causa d'això té malsons si es queda a la foscor total.
* Cactus, té el cabell curt, amb serrell, i moreno. És la més valenta, forta i lluitadora, però també de caràcter més fort i la que s'enfada amb més facilitat. Pot fer foc fregant les mans i és la més bona de les tres creant tornados. Li agrada fer boxa, jugar a videojocs i llegir còmics gore. S'enamora amb facilitat i li fan por les aranyes. S'estima molt les seves germanes i no li agrada que l'anomenin "Princesa".
* Pètal, té una cua de cavall pelroja i vesteix de rosa. És la més intel·ligent. Té el poder de congelar el que vulgui només bufant, d'escoltar coses molt allunyades o molt fluixetes i de trobar pots de vidre que utilitzen a la seva lluita contra el mal. Li agrada aprendre, llegir còmics de superherois, la moda i el maquillatge. Es baralla sovint amb la cactus.
# Leisure Village West-Pine Lake Park

Leisure Village West-Pine Lake Park és una concentració de població designada pel cens dels Estats Units a l'estat de Nova Jersey. Segons el cens del 2000 tenia 11.085 habitants.

## Demografia

Segons el cens del 2000, Leisure Village West-Pine Lake Park tenia 11.085 habitants, 4.891 habitatges, i 3.135 famílies. La densitat de població era de 1.126,3 habitants/km².
Dels 4.891 habitatges en un 21,3% hi vivien nens de menys de 18 anys, en un 56,1% hi vivien parelles casades, en un 5,8% dones solteres, i en un 35,9% no eren unitats familiars. En el 32,8% dels habitatges hi vivien persones soles el 27,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,86.
Per edats la població es repartia de la següent manera: un 18,6% tenia menys de 18 anys, un 6% entre 18 i 24, un 21,5% entre 25 i 44, un 17,7% de 45 a 60 i un 36,3% 65 anys o més.
L'edat mediana era de 48 anys. Per cada 100 dones de 18 o més anys hi havia 80,4 homes.
La renda mediana per habitatge era de 42.408 $ i la renda mediana per família de 51.831 $. Els homes tenien una renda mediana de 41.846 $ mentre que les dones 30.786 $. La renda per capita de la població era de 22.149 $. Aproximadament el 2,8% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leisure Village West-Pine Lake Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Leisure Village West-Pine Lake Park». American Fact Finder. Oficina del Cens dels Estats Units, 12-01-2010.
# Leonel Eduardo Pilipauskas Rodríguez

Leonel Pilipauskas (Montevideo, 18 de maig de 1975) és un exfutbolista uruguaià, que ocupava la posició de migcampista.
Va començar al Bella Vista del seu país. La temporada 99/00 es desplaça a l'Atlètic de Madrid, de la primera divisió espanyola, però no té massa èxit: només hi juga quatre partits i el seu equip perd la categoria. Retorna a l'Uruguai per jugar amb Peñarol i Fénix. Entre 2005 i 2008 milita a l'Instituto de Córdoba argentí, i després d'un breu retorn a Fénix, fitxa pel Platense, també argentí.
Pilipauskas ha estat internacional amb la selecció de l'Uruguai en quatre ocasions. Va formar part del combinat del seu país que va acudir a la Copa Amèrica de 1999, on van ser subcampions.

## Referències

* ↑ «Leonel Pilipauskas - Player profile» (en anglès). [Consulta: 20 març 2022].
* ↑ «Leonel Pilipauskas - AUF». [Consulta: 20 març 2022].

## Enllaços externs

* Fitxa del jugador
# Leonel Mário d'Alva

Leonel Mário d'Alva (nascut en 1935) és un polític de São Tomé i Príncipe. Va servir com a Primer Ministre de São Tomé i Príncipe del 21 de desembre de 1974 fins al 12 de juliol de 1975, quan el país va obtenir la independència de Portugal.
Va estudiar la secundària a Angola fins a 1956. Després de la massacre de Batepá de 1953 va interessar-se per la política i fou un dels fundadors en 1960 del Comité de Libertação de São Tomé e Príncipe (CLSTP), que en una conferència a Malabo en 1972 es convertiria en Moviment per l'Alliberament de São Tomé i Príncipe.
De finals de 1975 a 1980, D'Alva fou president de l'Assemblea Nacional de São Tomé i Príncipe, i de 1975 a 1978 fou ministre d'afers exteriors. Després de les eleccions legislatives de São Tomé i Príncipe de 1991, fou elegit novament president de l'Assemblea Nacional fins a 1994. I després de les eleccions presidencials de São Tomé i Príncipe de 1991 va ser president interí del 4 de març al 3 d'abril de 1991. Posteriorment abandonà el MLSTP/PSD per ingressar al Partit de Convergència Democràtica - Grup de Reflexió (PCD-GR).

## Referències

* ↑ «São Tomé e Príncipe celebra 539 anos da sua descoberta pelos portugueses» (en portuguese). Portuguese News Network, 23-12-2009 [Consulta: 31 octubre 2010].
* ↑ Massacre de Batepá despertou Leonel Mário d'Alva para a luta independentista, entrevista a DW Africa, 23 de setembre de 2014
* ↑ Leonel Mário d'Alva al web de l'Assemblea